"SETSWANA PUO YA GAE R-3 MOPHATO 1 SETSWANA PUO YA GAE DITLHOKEGO TSA KGWEDITHARO KGWEDITHARO 4 GO KWALA NAKO E E TSHITSINTSWENG YA GO RUTA Bonnye jwa nako: Ura e le 1 le metsotso e le 45 mo bekeng Bogolo jwa nako: Diura di le 2 mo bekeng DITENG/DIKGOPOLO/DIKGONO Mokwalo: Dithuto tse di tlhomameng di dirwa ga 4 ka beke ka metsotso e le 15 Boeletsa popo ya ditlhakannye le ditlhakakgolo. Tswelela ka go ruta sekgala se se nepagetseng fa gare ga ditlhaka mo lefokong le mafoko mo dipolelong, barutwana ba ntse ba kopolola mafoko le dipolelo go tswa mo patitšhokong le mo dikgemetšhaneng tsa go buisa. • Tshwara kheraeyone le phensele ka nepagalo. • Bopa ditlhakannye le ditlhakakgolo ka nepagalo le ka thelelo go ya ka bogolo le seemo, ke gore, o simolole le go feleletsa mo o tshwanetseng teng • Kopolola le go kwala mafoko o tlogela sekgala kgotsa phatlha e e siameng • Kopolola le go kwala polelo sentle Mokwalokopanelo, ka ditlhopha le ka nosi Dinako tsa go kwala tsa barutwana botlhe/ ditlhopha tse dinnye/morutwana ka nosi di dirwa gararo ka beke metsotso e le 15 o agelela le go golaganya le puisokopanelo, dipuisano le maitemogelo a morutwana. Dirisa ditirwana tsa mokwalokopanelo go bontsha le go dirisa matshwao a puiso a a nepagetseng, mopeleto le thutapuo (dipaka, bontsi jwa maina). • Abelana dikakanyo le go thusa go boeletsa kgang ya phaposi/setlhopha (go kwala ka kopanelo) • Buisana le barutwana-ka-wena ka dikakanyo tsa go kwala • Kwala bonnye dipolelo di le tharo ka ga dikgang tsa gago kgotsa kgang ya boitlhamedi o dirise medumo e o e ithutileng le mafoko a a leng teng,ditlhakakgolo le dikhutlo • Kwala le go thadisa dipolelo ka setlhogo go nna le seabe mo bukeng ya sekhutlwana sa puiso • Peleta mafoko a a tlwaelegileng ka nepagalo • Simolola go dirisa pakajaanong le pakapheti ka nepagalo mo go kwaleng • Bopa bontsi jwa mafoko a a tlwaelegileng ka go gokelela ditlhogo ma- kgotsa me- • Itirela lenaane la mafoko le thanodi ya gago o dirise tlhaka ya ntlha ya lefoko • Rulaganyetsa tshedimosetso mo mokgweng wa kerafo jaaka tšhate, sk. o dirise tšhate go rekota dipholo tsa patlisiso ya gore barutwana ba tla sekolong jang TLHATLHOBO Ditshitsinyo tsa ditirwana tsa tlhatlhobo e e sa tlhomamang: Mokwalo • Tshwara kheraeyone le phensele ka nepagalo • Bopa ditlhakannye le ditlhakakgolo ka nepagalo le ka thelelo go ya ka bogolo le seemo , ke gore, o simolole le go feleletsa mo o tshwanetseng teng • Kopolola le go kwala dipolelo ka nepagalo Tirwana 1 ya Tlhatlhobo e e tlhomameng: Mokwalo • Bopa ditlhakannye le ditlhakakgolo ka nepagalo le ka thelelo go ya ka, ke gore, o simolole le go felela mo o tshwanetseng teng • Kopolola le go kwala mafoko a tlogela sekgala kgotsa phatlha e e siameng • Kopolola le go kwala dipolelo ka nepagalo CAPS 75"